OTADUI BITERI (EAJ, 2014-04-03):
Eskerrik asko berriro ere presidente andrea.
Agerikoak gelditu dira batzuek eta besteok dauzkazuen urduritasuna eta prezipitazioa.
Lehenengo interbentzioan esan dut ea zein den hain grabea den urraketa hori. Gaur gaurkoz, nik dakidala behintzat, ez da hemen inolako urraketarik ematen. Lehenengo txandan ere planteatu dut. Zer gura duzue? Urraketarik ez egotea? Oso erraza da. Bidali dezala Gobernuak daukan testua edo proiektua, inolako adostasunik gabe. Hori da planteatzen duzuena? Hori da udal legea onartzeko behar dugun bidea? Mesedez, ez esan egun baten gauza bat eta hurrengoan kontrakoa. Ez mesedez.
Eta gero, Pastor jauna, ez dakit sugeritu ez ba duzun Gobernuak ez lukeela kontuan hartu behar Madrilen onartutako Legea, zeren zuk planteatu duzu oso erreza zeukala Urkullu lehendakariaren Gobernua:Zuek utzitako legea hartu, ekarri eta inora begiratu barik. Hori seguramente esango zenukete irresponsabillitate handia izango litzatekeela.
Eta gero ere bai ahaztu egiten zaizu Pastor jauna, 1980. hamarkadan Gobernu Sozialistekin hain justu ere hasi zela udalon eskumenen esparrua murrizten, oinarrien gehiegiko erabilera horregatik.
Askotan berba egin dugu hemen Udal Legeari buruz eta aurreko gobernuak zenbat denbora tardatu zuen, zein ziren epeak, zein ez ziren izan. Ez naiz horretan sartuko, baina harrigarria egiten zait, benetan, epeetan finkatzea eta berriz adostasunei garrantzirik ez ematea.
Maeztu jaunari esatea, zuen itxurakeri jarrerak desde luego ez diela ekarriko konponbidea mankomunitateei, bai ordea PNVk izan duen jarrera, zuk posibilista deitu diozun horrek.
Zergatik? Zeren mankomunitateak izango dira guk gura duguna. Izango dira, guk gura duguna. Hau da, ez dute izango 25 eta 26.2 artikuluetan ezartzen zaizkien materia horiek murrizketa, ez, izango dira, guk gura duguna. Eta hori da Eusko Alderdi Jeltzalearen jarreragatik. Ez, desde luego, zuek hartutako bidetik.
Eta eskatuko nizuke zure diskurtsoa, Maeztu jauna, bateratzea edo adostea Errekondo andrearekin, zeren bere ustez, Errekondo andrearen ustez Gobernuak, Urkullu lehendakariaren Gobernuak egindako lana bide onetik doa.
Hau da Batzar Nagusietan esan zuenean: "Eskumenei dagokionez, udalen eskumenei dagokionez, Eusko Jaurlaritzak Euskadiko Aldizkari Ofizialean argitaratu den zirkular baten bidez, ematen dituzten eskumen eta arlo gehienetan, eskumen propio bezala aitortuko zaizkiola adierazten du". Gure ustez, hori bide egokia da. Beraz, adostu zure diskurtsoa Errekondo andrearekin.
Eta, bai, gaia konplexua dela Franco andreak ere bai, aitortu egin du. Baina klaro, berriz ere ere hemen, enbutuaren legea. Zuentzako zatirik zabalena, guretzako estua.
Franco andreak badaki Legea Gipuzkoan aplikatu beharko duela. Aplikatu beharko duela badaki eta badaki aplikatzeko dekretuak edo arauak onartu beharko dituela.
Eta begira zer esaten duen denborari dagokionez: "Denboraren aldetik bai, denbora aurrera doa, baina gauzak ere denbora behar dute, ez dira gauza errazak, konplexuak dira eta gainera ondo egin  - zuk esan duzun bezala -  beste taldeekin, beste aldundiekin, Eusko Jaurlaritzarekin lanketa bat dago, gauza horiek denbora behar dute".
Beraz, berri ere, adostu diskurtsoa Franco andreak Batzar Nagusietan esaten duenarekin.
Maeztu jauna, adostasuna ez da inolaz ere aitzakia guretzako. Adostasuna da lan egiteko modu bat. Eta prezisamente da lege honek behar duen gauza.
Eta zu izan zinen pasadan urtean guri eskatu zeniguna ez egitea Gobernu Sozialistak, aurreko legegintzaldian egindakoa. Eskatu zenigun, beren beregi, legea adostuta ekartzea hona.
Bukatzeko, beno, antza, seguramente hoy van, me imagino que van a ganar la votación, no sé cuál de las enmiendas saldrá adelante, conseguirán su objetivo, darle un tirón de orejas al Gobierno, pero ante un incumplimiento que, a día de hoy, insisto, no existe.
Perfecto, tendrán su titular, y tendrán su objetivo. Nuestro objetivo es bien distinto. Nosotros queremos la mejor ley municipal para Euskadi y queremos que nazca desde el consenso.
Por favor, ustedes también céntrese en este objetivo y céntrese en atender a las necesidades de todos los municipios vascos.
Besterik ez, eskerrik asko.